CELEX: 62019CN0730
Language: hu
Date: 2019-10-03 00:00:00
Title: C-730/19. sz. ügy: 2019. október 3-án benyújtott kereset – Európai Bizottság kontra Bolgár Köztársaság

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/34
            
         
      2019. október 3-án benyújtott kereset – Európai Bizottság kontra Bolgár Köztársaság
      (C-730/19. sz. ügy)
      (2019/C 399/40)
      Az eljárás nyelve: bolgár
      
         Felek
      
      
         Felperes: Európai Bizottság (képviselők: Y. Marinova, E. Manhaeve)
      
         Alperes: Bolgár Köztársaság
      
         Kereseti kérelmek
      
      Az Európai Bizottság azt kéri, hogy a Bíróság:
      
                  —
               
               
                  állapítsa meg, hogy a Bolgár Köztársaság megsértette a 2008/50/EK irányelv (1) XI. mellékletével összefüggésben értelmezett 13. cikkének (1) bekezdéséből eredő kötelezettségeit azáltal, hogy a BG0006 területen (Délkelet-Bulgária) szisztematikusan és folyamatosan nem tartja be a következőket:
                  
                              i.
                           
                           
                              2007 óta a kén-dioxid órás határértékét,
                           
                        
                              ii.
                           
                           
                              2007 óta – 2010. és 2012 kivételével – a kén-dioxid napi határértékét;
                           
                        
            
                  —
               
               
                  állapítsa meg, hogy a Bolgár Köztársaság 2010. június 11. óta megsértette a 2008/50/EK irányelv XV. mellékletének A. szakaszával összefüggésben értelmezett 23. cikkének (1) bekezdéséből eredő kötelezettségeit, és különösen a 23. cikk (1) bekezdésének második albekezdéséből eredő azon kötelezettségét, hogy gondoskodjon arról, hogy a lehető legrövidebb legyen az az időszak, amely alatt a BG0006 területen (Délkelet-Bulgária) a kén-dioxid fent említett határértékeit nem tartják be;
               
            
                  —
               
               
                  kötelezze a Bolgár Köztársaságot a költségek viselésére.
               
            
         Jogalapok és fontosabb érvek
      
      Első jogalapja keretében a Bizottság azt állítja, hogy a Bolgár Köztársság megsértette a 2008/50/EK irányelv XI. mellékletével összefüggésben értelmezett 13. cikke (1) bekezdésének rendelkezéseit, mivel a BG0006 területen (Délkelet-Bulgária) szisztematikusan és folyamatosan nem tartja be a kén-dioxid órás és napi határértékeit.
      Második jogalapja keretében a Bizottság előadja, hogy Bulgária megsértette a 2008/50/EK irányelv XV. mellékletének A. szakaszával összefüggésben értelmezett 23. cikke (1) bekezdése második albekezdésének rendelkezéseit, mivel a levegőminőségi terveiben 2010. június 11. óta nem írt elő annak biztosítását célzó megfelelő intézkedéseket, hogy a lehető legrövidebb legyen az az időszak, amely alatt e határértékeket nem tartják be.
      
         (1)  A környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv (HL 2008. L 152., 1. o.; helyesbítés: HL 2014. L 346., 62. o.).